

**OŠ Slave Klavore Maribor**

Štrekljeva ulica 31

## SI-2000 Maribor

tel.: **450 2000** / fax.: **450 2009**

*mail:os.slave-klavore@guest.arnes.si*

*http://www.solaklavora.si*

Številka: 013-2/2021-8

**Zapisnik drugega sestanka sveta staršev v šolskem svetu 2021/22**

Datum sestanka: 23.11.2021

Čas sestanka: 17:00 – 18:30

Prisotnost: 13 staršev in 2 strokovna delavca šole.

Dnevni red, kot je bil zapisan v vabilu:

1. Ukrepi za preprečevanje in obvladovanje okužb
2. Razno

Predsednica sveta staršev, ga. Urša Žiger starše prijazno pozdravi, pojasni namen sestanka ter spodbudi starše k sodelovanju.

K točki 1.

Predsednica povzame, da so v Aktivu svetov staršev Mariborskih osnovnih šol bili v zadnjem času precej aktivni glede pobud vezanih na ukrepe za preprečevanje in obvladovanje okužb. V Mariborskem aktivu so v splošnem zaznali težavo v načinu izpeljave tako pogostega samotestiranja otrok v šoli. Želeli bi si tudi, da bi samotestiranje mlajših učencev potekalo doma. Pojavi se vprašanje ali je glede na pogostost samotestiranja učencev v šoli in vzdrževanja razdalje med šolskimi klopmi sploh potrebno, da slednji nosijo maske v razredu. Predsednica pove, da bi tudi finančni stroški povezani z maskami (podobno kot testi za samotestiranje) morali biti pokriti s strani zdravstva in ne s strani staršev. Pojavila se je tudi ideja o prilagoditvi testov za samotestiranje in maske za mlajše učence.

Ga. Katja Blagšič poudari dilemo glede nezanesljivosti testov samotestiranja in smiselnosti le teh. Izpostavi, da se izjemno dolgo časa čaka na rezultat PCR testa. Sama opaža in meni, da so učenci v precejšnji čustveni stiski, čeprav o tem sami ne spregovorijo. Težavo vidi v ogromni količini nejasnih informacij, podanih iz različnih virov (s strani staršev in s strani učiteljev).

Ga. Aleksandra Šumandl doda, da učitelji v šoli pogosto nasprotujejo pogovorom o virusu in ukrepih, ki jih imajo starši doma z otroki. Posledično pride tudi do posrednega nestrinjanja med starši in učitelji.

Ga. Natalija Puhar ob tem izpostavi, da mlajše otroke ne bi smeli obremenjevati s stiskami, vprašanji in dilemami povezanimi z okužbo. Meni, da se v šoli preveč govori o tej temi. Doda, da bi se učenci morali testirati doma namesto v šoli, če želimo resnično preprečiti širjenje okužbe. Čeprav pa pravi, da proces testiranja in nošenja mask gladko teče tudi pri prvošolčkih.



**OŠ Slave Klavore Maribor**

Štrekljeva ulica 31

## SI-2000 Maribor

tel.: **450 2000** / fax.: **450 2009**

*mail:os.slave-klavore@guest.arnes.si*

*http://www.solaklavora.si*

Ga. Saša Urh pove, da so velike čustvene stiske povezane tudi z občutki krivde tistega učenca, ki se je okužil. Slednje je povezano predvsem z zaskrbljenostjo glede prenosa virusa na sošolce in samoobtoževanjem, da so sošolci zaradi njega prikrajšani za pouk.

Ga. Daniela Cartl naproša ravnatelja, da poda jasna navodila učiteljem, da se o temi covid-19 ne pogovarjajo z učenci v šoli, ampak da naj raje ta čas namenijo bolj splošnim temam.

Ga. Tamara Velkner izpostavi, da podrobnejših navodil glede ukrepov za preprečevanje okužb s strani razredničarke in šole ni bilo.

Ga. Nataša Šoltič pove podobno in sicer, da ni dobila informacij glede poteka dela na daljavo. Ga. predsednica in g. ravnatelj ob tem pojasnita, da šola tudi sama takrat ni imela teh informacij. Okrožnica s strani ministrstva je bila na voljo relativno pozno. Predsednica doda, da bi bil veliko lažji prehod za učence, če bi imeli vse te informacije pravočasno.

Ga. Sanja Štrakl je povedala, da otroci hitro ponotranjijo vedenje staršev glede upoštevanja varnostnih ukrepov za preprečevanje okužb. Izpostavila je, da je šolanje na daljavo v lanskem šolskem letu razkrilo številne pozitivne učinke, ki jih ima »šola v živo« za otroka. Pove, da večina staršev iz tega razloga podpira samotestiranje. Nekateri starši pa na koncu privolijo v samotestiranje v razredu zgolj zaradi tega, ker si ne morejo privoščiti, da bi mlajši otrok ostal doma, brez nadzora. Ga. Sanja Štrakl je mnenja, da samotestiranje v šoli poteka zato, ker vsi starši morebiti ne bi bili tako dosledni pri testiranju in, da je ministrstvo preložilo to odgovornost na šolo. Predlaga, da bi se tudi pri interesnih dejavnosti vodil evidenčni list za testiranje. Na tak način bi lahko zagotovili otrokom popoldanske aktivnosti. Prav tako naproša, da bi bila navodila glede tega kdo je izvzet iz seznama samotestiranja trikrat na teden, jasnejša.

Ga. Vida Lipovnik Bosiljevac izpostavi problematiko, da komunikacija o ukrepih za preprečevanja in obvladovanja okužb med starši in učitelji poteka posredno preko učencev. Pove, da bi morali biti učitelji bolj tolerantni glede nepravilnega nošenja mask in izpostavi, da se morda učiteljice bojijo inšpekcije in kazni v primeru neupoštevanja ukrepov in navodil.

Ga. Nina Bandič Kukovič doda še en razlog, ki pojasni zakaj nekateri starši niso naklonjeni trikrat tedenskemu samotestiranju otrok. Pove, da jih je strah, da bodo zaradi privolitve samotestiranja otrok v šoli prisiljeni tudi v naknadno sprejemanje ukrepa obveznega cepljenja.

Predsednica je nato povzela poročanja staršev na sestanku. Splošno zaznavanje je, da vladajo raznorazne čustvene stiske predvsem zaradi visoke količine nesoglasnih in nejasnih informacij o koronavirusu doma in v šoli. Pove, da je potrebno razmisliti glede nujnosti nošenja mask v razredu, o možnosti izvajanja interesnih dejavnosti in načinu šolanja na daljavo.



**OŠ Slave Klavore Maribor**

Štrekljeva ulica 31

## SI-2000 Maribor

tel.: **450 2000** / fax.: **450 2009**

*mail:os.slave-klavore@guest.arnes.si*

*http://www.solaklavora.si*

G. ravnatelj na koncu srečanja naslovi vse dileme in predloge izpostavljene tekom srečanja.

* Najprej pojasni, da se lahko izvajajo samo tiste ure, ki so sistematizirane medtem, ko se ostale, na primer interesne dejavnosti ne izvajajo. Le to je v skladu s postopki za zajezitev virusa in navodili s strani ministrstva.
* Glede opozarjanja učiteljev na pravilno nošenje mask pove, da so učitelji še pred uvedbo samotestiranja na šoli dobili striktna navodila. Z uvedbo samotestiranja učencev na šoli pa bi se naj to opozarjanje zmanjšalo na sprejemljivo raven.
* Strinja se z dilemo glede nošenja mask in apelira na starše naj slednjo informacijo posredujejo ostalim za to relevantnim organizacijam v Sloveniji. Predlaga, da se učencem po potrebi dovoli, da snamejo masko, odprejo okno v razredu in se ob vzdrževanju primerne razdalje nadihajo svežega zraka.
* Doda še, da so tudi zaposleni na šoli izpostavljeni tveganjem, a vendar se hkrati strinja, da ne smejo vključevati zasebnih zgodb in skrbi v zvezi s koronavirusom v razred ter posledično prenašati krivdo na učence za možnosti prenosa okužb. Te informacije bo prenesel do učiteljev.
* Ob koncu se še g. ravnatelj dotakne načina dela na daljavo. Izpostavi, da je dne 22. 11. 2021 bilo odsotnih 22 učencev zaradi zavračanja ukrepov. Pove, da je v odloku in na podlagi sestanka iz ministrstva bilo jasno izpostavljeno, da delo na daljavo ne pomeni enačenja dela v preteklem letu. Hibridni pouk se nanaša na to, da je možen direkten prenos podajanja snovi iz šole ali pa nalaganje gradiva in navodil v spletne učilnice. Predvsem slednji način je tisti katerega se bo šola posluževala.

Tekom sestanka so bili tudi izpostavljeni posamezni učitelji s strani staršev. Določeni učitelji namreč kažejo ravno pravo mero senzibilnosti do učencev in strogosti v smislu upoštevanja vseh protokolov povezanih s preprečevanjem okužb. Pohvale so bile tudi vezane na učitelje, ki so vsakodnevno pošiljali in redno pripravljali gradivo za učence, ki se šolajo na daljavo.

Zapisnik zapisala Predsednica sveta staršev

Larisa Kokol, šolska psihologinja

 Urša Žiger